الاسترداد (بااسپانى: Reconquista \ريكونكيستا\) كانت فترة تقارب من 800 سنة فى العصور الوسطى من سنة 711 لسنة 1492, قدرت فيها الممالك المسيحية فى شبه الجزيره الايبيريه انها تسترد السيطرة على شبه الجزيرة الايبيرية من المسلمين. فى القرن التامن سيطر المسلمين على شبه الجزيره بشكل شبه كامل ماعادا اجزاء رئيسية من جاليسيا و استورياس و كانتابريا و بلاد الباسك. طول فترة الاسترداد الوضع فى ايبيريا كان متعقد, الحكام المسيحيين حاربوا بعضيهم و الحكام المسلمين حاربوا بعضيهم, والتحالفات بين الاديان كانت عاديه. الحرب على طول الحدود بين المسيحيين والمسلمين كان فيها فترات سلام طويله . المسلمين مابطلوش يحاولو استعادة اراضيهم. و كان فيه مرتزقة بيحاربو ببساطه لمصلحة اللى يدفع اكتر. الاسترداد ابتدا على طول بعد دخول المسلمين، من اهم مراحل الاسترداد, معركة كوڤادونجا و تاسيس مملكة استورياس, تاسيس شارلمان (768-814) ماركا هيسبانيكا للدفاع عن الحدود بين فرانكيا والمسلمين, استرداد توليدو, و استرداد جرانادا. بعد استرداد جرانادا صدر مرسوم لا الهامبرا سنة 1492 اللى طرد اليهود اللى مش هايكونو مسيحيين من كاستييا وأراجون ، و سلسلة من المراسيم (1499–1526) فرضت تحويلات المسلمين ف اسبانيا ، رغم كده جزء كبير منهم اتطردو من ايبيريا بعدين. 711: ابتدا المسلمين غزو شبه الجزيره الايبيريه 718: حكم المسلمين على اوسع مدى, تقريبا كل اسبانيا و اجزاء من فرنسا. 718: الاسترداد يبدا فى اقصى الشمال بمعركة كوڤادونجا.